मानचित्रकला
मानचित्रकला, आरेखण तकनीक के संग्रहण से निकलकर वास्तविक विज्ञान बन गई है। एक मानचित्रकार को अवश्य समझना चाहिए कि कौन सा संकेत पृथ्वी के बारे में प्रभावशाली सूचना देता है और उन्हें ऐसे मानचित्र तैयार करने चाहिए जिनसे प्रत्येक व्यक्ति मानचित्रों के प्रयोग हेतु उत्साहित हो और वह इसका प्रयोग स्थानों को ढूँढ़ने तथा अपने दैनिक जीवन में करे। मानचित्रकारों को भूगणित के साथ-साथ आधुनिक गणित में भी पारंगत होना चाहिए ताकि वे समझ सकें कि पृथ्वी की आकृति, निरीक्षण के लिए चौरस सतह पर प्रक्षेपित मानचित्र के चिन्हों की विकृति को किस प्रकार प्रभावित करती है।
आधार मानचित्र
एक नक्शा या चार्ट जो कुछ मूलभूत जानकारी दिखाता है, जिसका उपयोग आधार के रूप में किया जाता है। इस पर विशिष्ट प्रकृति के अतिरिक्त डेटा संकलित किए जाते हैं या ओवरप्रिंट होते हैं। साथ ही सभी सूचनाओं से युक्त वह मानचित्र जिसमें विशेष जानकारी दिखाने वाले मानचित्र तैयार किए जा सकते हैं, आधार मानचित्र कहलाते हैं।